C 351/12

Pranešimo apie vyno sektoriaus produkto specifikacijos standartinio pakeitimo patvirtinimą paskelbimas pagal Komisijos deleguotojo reglamento (ES) 2019/33 17 straipsnio 2 ir 3 dalis

(2022/C 351/08)

Šis pranešimas skelbiamas pagal Komisijos deleguotojo reglamento (ES) 2019/33 (1) 17 straipsnio 5 dalį.

PRANEŠIMAS APIE STANDARTINIO PAKEITIMO, KURIUO KEIČIAMAS BENDRASIS DOKUMENTAS, PATVIRTINIMĄ

„Saint-Guilhem-le-Désert“

PGI-FR-A1143-AM01

Pranešimo data – 2022 07 06

PATVIRTINTO PAKEITIMO APRAŠYMAS IR PAGRINDIMAS

1. Vynų juslinių savybių aprašymas

Papildomas specifikacijos I skyriaus 3.3 punkte pateiktas saugoma geografine nuoroda „Saint-Guilhem-le-Désert“ žymimų vynų juslinių savybių aprašymas. Atitinkamai papildomas Bendrojo dokumento punktas „Vyno (-ų) aprašymas“.

2. Vynuogių veislės

Į saugomos geografinės nuorodos „Saint-Guilhem-le-Désert“ specifikacijos I skyriaus 5 punktą „Vynuogių veislės“:

– įtraukiamos šios veislės: „Agiorgitiko N“, „Airen B“, „Artaban N“, „Assyrtiko B“, „Calabrese N“, „Carignan gris G“, „Carricante B“, „Felen B“, „Fiano B“, „Floreal B“, „Glera B“, „Montepulciano N“, „Moschofilero Rs“, „Œillade N“, „Primitivo N“, „Roditis Rs“, „Rousseli Rs“, „Saperavi N“, „Touriga nacional N“, „Verdejo B“, „Verdelho B“, „Vidoc N“, „Voltis B“, „Xinomavro N“;

– išbraukiamos šios gamybos vietovėje neauginamos vynuogių veislės:

„Auxerrois B“, „Clairette rose Rs“, „Muscat à petits grains roses Rs“, „Rosé du Var Rs“.

Į specifikaciją įtrauktos veislės atsparesnės grybelinėms ligoms, be to, yra labiau prisitaikiusios prie klimato kaitos. Šios veislės atitinka SGN žymimų vynų savybes. Apsaugos ir administravimo institucija (pranc. Organisme de défense et de gestion, ODG) taip pat paprašė įtraukti penkias gamybos vietovėje jau auginamas savitesnes, tradiciškesnes ir novatoriškesnes veisles, kurios išryškina SGN žymimų vynų savybes ir padeda vynuogynui geriau prisitaikyti.

Šios veislės įtrauktos į bendrojo dokumento punktą „Vyninių vynuogių veislės“.

BENDRASIS DOKUMENTAS

1. Pavadinimas (-ai)

„Saint-Guilhem-le-Désert“

2. Geografinės nuorodos tipas

SGN – saugoma geografinė nuoroda

3. Vynuogių produktų kategorijos

1. Vynas

16. Pernokusių vynuogių vynas

4. Vyno (-ų) aprašymas

1. Neputojantis vynas

TRUMPAS APRAŠYMAS

SGN „Saint-Guilhem-le-Désert“ žymimi neputojantys raudonieji, rožiniai ir baltieji vynai ir pernokusių vynuogių raudonieji, rožiniai ir baltieji vynai.

Neputojančių vynų visuminės alkoholio koncentracijos tūrio procentais, bendrojo rūgštingumo, lakiojo rūgštingumo ir bendro sieros dioksido kiekio vertės atitinka nustatytąsias Sąjungos teisės aktuose.

Gaminami vynai visada būna aromatingi. Aromatų stiprumas ir pobūdis priklauso nuo to, iš kokių vynuogių veislių vynai pagaminti ir kokios technologijos naudotos. Siekiant raudonuosiuose vynuose išgauti brandžių ir švelnių taninų turinčią neaitraus skonio struktūrą, naudojamos ekstrahavimo technikos. Vynams būdinga intensyvi rubinų spalva, raudonų ir juodų vaisių ir uogų, juodųjų pipirų ir saldymedžių aromatai. Šie vynai sodrūs, pasižymintys gera rūgštumo pusiausvyra, ilgai išliekančiu skoniu ir švelniais taninais. Šioje vietovėje ilgai brandinami baltieji vynai įgauna šiaudų ar aukso geltonumo spalvą, baltų gėlių, egzotinių vaisių aromatus su cukatų pokvapiais, taip pat glotnų ir gaivų skonį. Būdami nuo blyškios iki gana ryškios vyšnių su lengvu lašišų atspalviu spalvos, rožiniai vynai pasižymi juodųjų serbentų, abrikosų, šeivamedžio žiedų aromatais ir amilo alkoholio pokvapiais. Jų skoniui būdinga puiki gaivumo ir vaisiškumo pusiausvyra.

Bendrosios analitinės savybės Didžiausia visuminė alkoholio koncentracija (tūrio %) Mažiausia faktinė alkoholio koncentracija (tūrio %) 9 Mažiausias bendrasis rūgštingumas Didžiausias lakusis rūgštingumas (miliekvivalentais viename litre) Didžiausias bendras sieros dioksido kiekis (miligramais viename litre)

2. TRUMPAS APRAŠYMAS

Pernokusių vynuogių vynų faktinės alkoholio koncentracijos tūrio procentais, visuminės alkoholio koncentracijos tūrio procentais, natūralios alkoholio koncentracijos tūrio procentais ir bendro sieros dioksido kiekio vertės atitinka nustatytąsias Sąjungos teisės aktuose.

Pernokusių vynuogių vynai būna gintaro geltonumo spalvos ir aptakaus skonio ir skleidžia kompleksinius prieskonių, graikinių riešutų ir cukatų aromatus.

Bendrosios analitinės savybės Didžiausia visuminė alkoholio koncentracija (tūrio %) Mažiausia faktinė alkoholio koncentracija (tūrio %) Mažiausias bendrasis rūgštingumas Didžiausias lakusis rūgštingumas (miliekvivalentais viename litre) Didžiausias bendras sieros dioksido kiekis (miligramais viename litre)

5. Vyno gamybos metodai

5.1. Specifiniai vynininkystės metodai

1. Specifinis vynininkystės metodas

Vynai turi būti gaminami laikantis visoje Bendrijoje taikytinų ir Prancūzijos kaimo ir jūrų žuvininkystės kodekse nustatytų vynininkystės praktikos reikalavimų.

5.2. Didžiausias gamybos kiekis

1. Raudonieji ir rožiniai vynai:

95 hektolitrai iš hektaro

2. Baltieji vynai:

100 hektolitrų iš hektaro

6. Nustatyta geografinė vietovė

Saugoma geografine nuoroda „Saint-Guilhem-le-Désert“ žymimiems vynams gaminti skirtos vynuogės auginamos, vynininkyste užsiimama ir vynai gaminami šių komunų teritorijoje:

Hero departamentas: Agonès, Aniane, Arboras, Argelliers, Assas, Brissac, Causse-de-la-Selle, Cazevieille, Cazilhac, Ceyras, Clapiers, Claret, Combaillaux, Ferrières-les-Verreries, Fontanès, Ganges, Gignac, Gorniès, Guzargues, Jacou, Jonquières, La Boissière, Lagamas, Laroque, Lauret, Le Bosc, Le Rouet, Le Triadou, Les Matelles, Mas-de-Londres, Montferrier-sur-Lez, Montoulieu, Montpellier (AI, AK, KO, KP, MP ir MZ dalys), Montpeyroux, Moulès-et-Baucels, Murles, Notre-Dame-de-Londres, Pégairolles-de-Buèges, Prades-le-Lez, Puéchabon, Saint-André-de-Buèges, Saint-André-de-Sangonis, Saint-Bauzille-de-Montmel, Saint-Bauzille-de-Putois, Saint-Clément-de-Rivière, Sainte-Croix-de-Quintillargues, Saint-Félix-de-Lodez, Saint-Gély-du-Fesc, Saint-Guilhem-le-Désert, Saint-Guiraud, Saint-Jean-de-Buèges, Saint-Jean-de-Cuculles; Saint-Jean-de-Fos, Saint-Jean-de-la-Blaquière, Saint-Martin-de-Londres, Saint-Mathieu-de-Tréviers, Saint-Privat, Saint-Saturnin-de-Lucian, Saint-Vincent-de-Barbeyrargues, Sauteyrargues, Teyran, Usclas-du-Bosc, Vacquières, Vailhauquès, Valflaunès, Viols-le-Fort, Viols-en-Laval.

Garo departamentas: Brouzet-lès-Quissac, Corconne.

7. Vyninių vynuogių veislė (-ės)

„Abouriou B“

„Agiorgitiko N“

„Airen“

„Alicante Henri Bouschet N“

„Aligoté B“

„Altesse B“

„Arinarnoa N“

„Artaban N“

„Assyrtiko B“

„Aubun N“ ir „Murescola“

„Baroque B“

„Bourboulenc B“ ir „Doucillon blanc“

„Cabernet franc N“

„Cabernet-Sauvignon N“

„Calabrese N“

„Caladoc N“

„Carignan N“

„Carignan blanc B“

„Carignan gris G“

„Carménère N“

„Carricante“

„Chardonnay B“

„Chasan B“

„Chatus N“

„Chenanson N“

„Chenin B“

„Cinsaut N“ ir „Cinsault“

„Clairette B“

„Colombard B“

„Cot N“ ir „Malbec N“

„Counoise N“

„Duras N“

„Egiodola N“

„Felen“

„Fiano“

„Floreal B“

„Folle blanche B“

„Furmint B“

„Gamaret“

„Gamay N“

„Gewurztraminer Rs“

„Glera“

„Grenache N“

„Grenache blanc B“

„Grenache gris G“

„Grolleau N“

„Gros Manseng B“

„Jacquère B“

„Jurançon noir N“ ir „Dame noire“

„Lledoner pelut N“

„Macabeu B“ ir „Macabeo“

„Marsanne B“

„Marselan N“

„Mauzac B“

„Melon B“

„Merlot N“

„Meunier N“

„Mondeuse N“

„Montepulciano“

„Morrastel N“ ir „Minustellu“, „Graciano“

„Moschofilero Rs“

„Mourvèdre N“ ir „Monastrell“

„Muscat d’Alexandrie B“ ir „Muscat“, „Moscato“

„Muscat de Hambourg N“ ir „Muscat“, „Moscato“

„Muscat à petits blancs B“ ir „Muscat“, „Moscato“

„Nielluccio N“ ir „Nielluciu“

„Négrette N“

„Oeillade noire“

„Petit Courbu B“

„Petit Manseng B“

„Petit Verdot N“

„Pineau d’Aunis N“

„Pinot blanc B“

„Pinot gris G“

„Pinot noir N“

„Piquepoul blanc B“

„Piquepoul gris G“

„Piquepoul noir N“

„Portan N“

„Poulsard N“ ir „Ploussard“

„Primitivo N“ ir „Zinfandel“

„Riesling B“

„Rivairenc N“ ir „Aspiran noir“

„Roditis Rs“

„Rosé du Var Rs“

„Roussanne B“

„Rousseli Rs“

„Saperavi N“

„Sauvignac“

„Sauvignon B“ ir „Sauvignon blanc“

„Sauvignon gris G“ ir „Fié gris“

„Savagnin blanc B“

„Sciaccarello N“

„Semillon B“

„Servant B“

„Sylvaner B“

„Grenache N“

„Tannat N“

„Tempranillo N“

„Terret blanc B“

„Terret gris G“

„Terret noir N“

„Tibouren N“

„Touriga nacional N“

„Trousseau N“

„Ugni blanc B“

„Verdejo B“

„Verdelho B“

„Vermentino B“ ir „Rolle“

„Vidoc N“

„Viognier B“

„Voltis B“

„Xinomavro N“

8. Ryšys (-iai) su geografine vietove

8.1. Geografinės vietovės ir produkto ypatumai

Saugomos geografinės nuorodos „Saint-Guilhem-le-Désert“ vietovė plyti išskirtinio kraštovaizdžio Viduržemio jūros kalvose, šiaurinėje Hero departamento dalyje, Larzako plynaukštės ir Sevenų kalnų papėdėje.

Gamybos vietovė maždaug 50 km driekiasi ant daugiausia klintinių, žvirgždo ir mergelio mezozojaus dirvožemių, taip pat ant Hero slėnio viršutinėje ir vidurinėje dalyse plytinčių kvartero terasų.

Greta vynuogynų dunkso du klintiniai kalnai – Bodilio kalnas vietovės vakaruose ir Šventojo Lu kalnas rytuose.

Vietovės klimatas yra savitas ir daro esminį poveikį vynuogynui. Vietovė yra nutolusi nuo Viduržemio jūros, todėl jūros vandens dulksnos čia būna silpnos. Maždaug 800–900 mm siekiantis kritulių kiekis sušvelnina kraštutinumais pasižymintį Viduržemio jūros klimatą, o kalnai lemia didelius dienos ir nakties temperatūros skirtumus ir saugo vynuogynus nuo šiaurės vėjų. Vynuogynai daugiausia auga 100–150 m aukštyje, kur Viduržemio jūros klimatas švelnesnis. Vietovėje randama dar nuo Romos imperijos laikų išlikusių vynuogių auginimo veiklos pėdsakų. Būtent viduramžiais Anjano ir Šventojo Vilhelmo vienuolynai tapo ištisos Karolingų imperijos vienuolynų virtinės pradininkais ir jos puošmenomis.

Tad benediktinų vienuoliai suvaidino esminį vaidmenį išsaugant ir skleidžiant vynuogių auginimo praktiką, nes vieta vienuolynams buvo parenkama pagal tai, ar ji tinkama vynuogėms auginti.

Sen Gijem le Dezeras, romaninio stiliaus meno lobynas, iškili istorinė vietovė, vienas iš Santjago de Kompostelos kelio etapų ir UNESCO pasaulinio paveldo objektas, geografiškai įkurtas pačioje jo vardu pavadintos SGN gamybos vietovės širdyje.

Šioje vietovėje, kurios didelė dalis apaugusi akmeninių ąžuolų giriomis ir pušynais arba Viduržemio jūros garigomis, susiklostė palankios sąlygos žmonėms užsiimti įvairiapuse žemdirbyste, auginti javus ir alyvmedžius ir užsiimti ekstensyvia gyvulininkyste, o XIX a. pabaigoje išaugus prekybai labai suklestėjo vynuogių auginimas.

1982 m. balandžio 5 d. dekretu pripažinus tik 5 komunose gaminamą krašto vyną, gretimų komunų vynuogių augintojai, atsižvelgdami į tokias pat dirvožemio ir klimato savybes, panoro, kad gamybos vietovė būtų išplėsta – dabar ji apima 71 komuną ir joje pagaminama 30 000–40 000 hl raudonųjų, rožinių ir baltųjų vynų.

Dviejų mažesnių geografinių vietovių – „Cité d’Aniane“ ir „Val de Montferrand“ – pavadinimai leidžia gamintojams tiksliau nurodyti savo vynų kilmę. „Val de Montferrand“ nuoroda žymimi vynai gaminami naudojant mažiau vynuogių veislių, o didžiausias jų gamybos kiekis – 70 hl/ha. Taip užtikrinama didelė vynų koncentracija. „Cité d’Aniane“ nuoroda žymimi vynai gaminami tik iš Anjano komunos teritorijoje išaugintų vynuogių.

Vyndariai jau nuo seno naudoja daug įvairių vyninių vynuogių veislių, kad galėtų gaminti klintinių vietovių potencialą ir palankias, vynuogėms leidžiančias lėtai nokti klimato sąlygas pabrėžiančius vynus, tad greta Viduržemio jūros vynuogių veislių imta auginti kitų regionų veislių – „Cabernet-Sauvignon“ ir „Merlot“ raudoniesiems vynams, „Chardonnay“, „Sauvignon“ ir „Viognier“ baltiesiems vynams.

Visiems vynams būdingas išskirtinis gaivumas.

Ilgai arba trumpai brandinti raudonieji vynai pasižymi nepaprastai subtiliais taninais; rožiniai ir baltieji vynai yra labai aromatingi.

8.2. Geografinės vietovės ypatumų ir produkto ypatumų priežastinis ryšys

Dėl specifinio vietovės klimato vyndariai turėjo pasirinkti optimaliai prie tokios vietovės prisitaikiusias vynuogių veisles. Vėlyvą vegetacijos pradžią lemiantis klimatas ir dideli temperatūros svyravimai leidžia tiek Viduržemio jūros regiono vynuogių veislių, tiek vėliau imtų auginti veislių uogoms lėtai ir tinkamai sunokti, todėl galima išgauti geresnę raudonųjų vynų polifenolių kokybę, taip pat rožinių ir baltųjų vynų išraiškingumą ir aromatą. Todėl visi vynai, neatsižvelgiant į tai, ar jie pateikiami parduoti greitai, ar yra brandinami, yra labai saviti.

Iš mažų sklypų sudaryti vynuogynai daugiausia yra išsidėstę regionui labai būdingų klintinių kalvų šlaituose – toks dirvožemis natūraliai riboja vynmedžių augimą ir leidžia jiems giliai įsišaknyti, dėl to augalai gali atsispirti vasarinėms sausroms. Vynuogynai dažnai auga aplinkosaugininkų saugomose gamtinėse vietovėse. Vynmedžiai formuoja ypatingą, turistams gerai žinomą ir jų mėgstamą šios vietovės kraštovaizdį. Šiandien šie aspektai sutelkia vyndarius, kurie savo vynus puoselėja visų pirma apsaugodami su vyno turizmo plėtra susijusias gamybos vietoves.

Todėl tarp vyndarių ir Šventojo Vilhelmo vienuolyno lankytojų (apie 800 000 per metus) užsimezga abipusis, ekonominę veiklą Hero krašto gilumoje skatinantis ryšys.

Ir su tūkstantmete vienuolyno istorija, ir su SGN žymimais vynais susijęs „Sen-Guilhem-le-Désert“ pavadinimas nuo šiol garsina kraštą ir už Prancūzijos ribų.

9. Kitos pagrindinės sąlygos (išpilstymas, ženklinimas, kiti reikalavimai)

Teisinis pagrindas:

Nacionalinės teisės aktai

Papildomos sąlygos rūšis:

Papildomos nuostatos dėl ženklinimo

Sąlygos aprašymas:

Kartu su saugomos geografinės nuorodos „Saint-Guilhem-le-Désert“ pavadinimu neputojantiems vynams galima:

— nurodyti vienos ar kelių vynuogių veislių pavadinimus;

— pateikti nuorodas „primeur“ (šviežias) arba „nouveau“ (jaunas).

Atsižvelgiant į specifikacijoje nustatytas taisykles, su saugomos geografinės nuorodos „Saint-Guilhem-le-Désert“ pavadinimu galima nurodyti mažesnių geografinių vietovių „Cité d’Aniane“ ir „Val de Montferrand“ pavadinimus.

Jeigu nuoroda „Indication géographique protégée“ (saugoma geografinė nuoroda) pakeičiama tradicine nuoroda „Vin de Pays“ (krašto vynas), etiketėje turi būti pateikiamas Europos Sąjungos SGN logotipas.

Teisinis pagrindas:

Nacionalinės teisės aktai

Papildomos sąlygos rūšis:

Su gamyba nustatytoje geografinėje vietovėje susijusi nukrypti leidžianti nuostata

Sąlygos aprašymas:

Pritaikius nukrypti leidžiančią nuostatą, nustatyta arčiausiai esanti saugoma geografine nuoroda „Saint-Guilhem-le-Désert“ žymimų vynų vyndarystės ir gamybos vietovė apima šias kaimynines komunas:

Hero departamentas: Aumelas, Brignac, Buzignargues, Canet, Castelnau-le-Lez, Castries, Celles, Clermont-l’Hérault, Fozières, Galargues, Grabels, Juvignac, La Vacquerie-et-Saint-Martin-de-Castries, Lacoste, Lansargues, Lattes, Le Crès, Le Puech, Lodeve, Mauguio, Montarnaud, Montaud, Mudaison, Popian, Pouzols, Saint-Aunès, Saint-Bauzille-de-la-Sylve, Saint-Etienne-de-Gourgas, Saint-Génies-des-Mougues, Saint-Jean-de-Védas, Saint-Maurice-Navacelles, Saint-Paul-et-Valmalle, Saint-Pierre-de-la-Fage, Soumont, Valergues, Vendargues.

Garo departamentas: Carnas, La Cadiere-et-Cambo, Liouc, Montdardier, Orthoux-Sérignac-Quilhan, Pompignan, Rogues, Saint-Hippolyte-du-Fort, Saint-julien-de-la-Nef, Saint-Laurent-le-Minier, Sardan, Sauve, Sumène.

Nuoroda į produkto specifikaciją

https://info.agriculture.gouv.fr/gedei/site/bo-agri/document_administratif-770aea9b-b2c6-4aa0-ae5b-7f1f81ec19c3

(1) OL L 9, 2019 1 11, p. 2.